5. Anlægsbevilling til arealoptimering og udbygning af [adresse] på [adresse] 
(Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 5 mio. kr. til 
arealoptimering 
og 
udbygning 
af 
indskolingsafdelingen 
[adresse] 
på 
Præstemarkskolen i [adresse]. Anlægsbevillingen gives til udarbejdelse af dispositionsforslag, projektering, 
udbud og byggeriets gennemførelse. 
Projektet indebærer en udbygning af [adresse] med 82 m2, der kombineret med optimering af eksisterende 
arealer, gør det muligt at etablere tre nye klasselokaler til almenklasser med tilhørende grupperum, 
garderober mv. Samtidig etableres et nyt rum til holddeling, et ekstra mødelokale og flere 
forberedelsespladser til personalet.  
Endelig indeholder projektet option om etablering af en foldevæg, der åbner mellem skolens fællesareal og 
et eksisterende klasselokale, der derved fleksibelt kan benyttes til udvidelse af fællesarealet i SFO-tid og 
ved fællessamling. Dispositionsforslaget for til- og- ombygningen fremgår af vedhæftede bilag.
Udvidelsen af [adresse] skal imødekomme det stigende elevtal i [adresse] skoledistrikt.  Det 
stigende elevtal betyder, at der i indskolingen mangler klasselokaler til almenklasser allerede fra skoleåret 
2025/26. 
For at afhjælpe kapacitetspresset, er der i budget 2025-28 (A-302) afsat finansiering til en arealoptimering 
af Martin Dam indskolingsbygning.
For at sikre en effektiv fremdrift af byggeriet og muliggøre ibrugtagning af to almenklasser allerede i 
skoleåret 2025/26 foreslås det, at de samlede byggearbejder udbydes i hovedentreprise. Projektet vil blive 
projekteret i foråret 2025, og byggearbejderne udbydes som et samlet byggeri. Byggeriet vil blive udført 
etapevis af byggetekniske årsager, og fordi [adresse] er i brug under byggeriet.
Indskolingen og SFO forbliver i drift i byggeperioden. Byggearbejdet vil blive gennemført i etaper, og 
dermed kan gener fra arbejdet minimeres. Det betyder, at udgifter til genhusning i byggeperioden undgås.
 
VURDERING
[adresse] forudsiger en markant stigning i antallet af elever i [adresse] distrikt 
over de næste ti år. Skolens indskolingsbygning oplever allerede et mærkbart kapacitetspres, og fra det 
kommende skoleår (2025/26) vil der være behov for to ekstra klasselokaler.
Den foreslåede løsning, der kombinerer arealoptimering og tilbygning, imødekommer dette behov. Samtidig 
forbedres fællesarealerne, mulighederne for holddeling styrkes og personalefaciliteterne optimeres.
[adresse]: EMN-2024-02427
Dok-ID: 3825731
Sagsbehandler: abs
Teknik- og Miljøudvalget
5. februar 2025  16:30
Som det fremgår af Budget 2025-28, forventes der inden for en 10-årig periode at opstå behov for yderligere 
lokaler på Præstemarkskolen. Præstemarkskolen er opdelt i tre bygningsmæssigt adskilte afdelinger. 
Nærværende projekt håndterer de kommende års elevstigning i indskolingsbygningen, hvor 
kapacitetspresset er størst og mest akut. Efterhånden som de nye større årgange rammer mellem- og 
udskolingsafdelingen vurderer Børn og Kultur, at der også vil blive behov udbygning af disse. Afhængig af 
byudviklingen i [adresse] kan der på længere sigt (8-10 år) også blive behov for yderligere udbygning af 
indskolingsafdelingen.    
Børn og Kultur opdaterer Ruben Ravn frem mod den kommende budgetlægning, hvorefter konkrete 
forslag til fremtidige udvidelsesbehov vil blive fremlagt som konkrete anlægsforslag til budgetprocessen.
ØKONOMI
Den samlede anlægsudgift til om- og tilbygning til [adresse] på Præstemarkskolen estimeres at udgøre 5 
mio. kr. Anlægsbevillingen finansieres af det afsatte rådighedsbeløb på 4 mio. kr. i budget 2025 (A-302). 
Byrådet bevilgede 18 mio. kr. til en udbygning af [adresse] 19. december 2023. Byggeriet 
på [adresse] er nu så langt, at der forventes et budgetoverskud på 1 mio. kr. Det resterende 
beløb på 1 mio. kr. til anlægsprojektet på Præstemarkskolen finansieres ved mindre forbruget på 
anlægsprojektet på [adresse] skolen. 
I forbindelse med projektet etableres flugtveje iht. Bygningsreglementet. Desuden etableres og renoveres 
elevtoiletter som følge af nye klasselokaler mv. Det betyder en merudgift på ca. 0,55 mio. kr. Merudgiften 
finansieres af anlægsmidler på Ejendomscentrets puljer til elevtoiletter og opfølgning på skærpede 
brandtilsyn. Udgiften til etablering af en foldevæg i fællesarealet indgår som en option i udbuddet af 
byggeopgaven. Budgettet til udvidelse af [adresse] opgøres endeligt efter udbuddet er gennemført.   
De afledte udgifter til bygningsdrift til tilbygningen til rengøring, el, vand og varme samt vedligehold mv. 
udgør 21.200 kr. årligt fra 1. januar 2026. Beløbet er ikke afsat i budgettet, og udvidelsen til bygningsdrift 
og rengøring skal indarbejdes i det tekniske budget for 2026-29. 
INDDRAGELSE
Projektet er blevet til i et samarbejde mellem forvaltningen og Præstemarkskolens ledelse og 
medarbejderrepræsentanter. Ejendomscentret koordinerer i samarbejde med hovedentreprenøren 
byggearbejdernes tidsplan og udførelse med skoleledelsen.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At der godkendes en anlægsbevilling på 5 mio. kr. til den skitserede udbygning af [adresse] 
finansieret af rådighedsbeløb på 4 mio. kr. i 2025 og 1 mio. kr. af forventet mindre forbrug på 
byggeprojektet på [adresse], hvor anlægsbevillingen på Haldum-Hinnerupskolen 
samtidig reduceres med 1 mio. kr.
2.
At der godkendes en udvidelse af bygningsdrift i det tekniske budget for 2026-29 på 21.200 kr.
3.
At Teknik- og Miljøudvalget godkender, at udbuddet af byggeopgaven tilrettelægges med henblik på 
udbud i hovedentreprise.
BESLUTNING
.
Teknik- og Miljøudvalget, 5. februar 2025: 
Fraværende: Frank Poulsen
Ad 1 og 2. Indstilles godkendt. 
Ad 3. Godkendt.
Bilag

Nordic Arkitekter, [adresse] tegninger, 14.1.2025 (3846622)
